લોકેશ રાહુલ શ્રીલંકા સામેની વનડે સિરીઝમાં રમી શક્યો નહોતો, પણ તેને ટ્વેન્ટી 20 સિરીઝમાં રમવાની તક મળી ગઈ. શ્રીલંકા સામે બીજી ટ્વેન્ટી 20 મેચમાં લોકેશે 49 બોલ્સમાં 89 રન ફટકાર્યા હતા. પોતાની આ ઇનિંગમાં તેણે કુલ પાંચ ચોગ્ગા અને છ છગ્ગા ફટકાર્યા હતા. તેનો સ્ટ્રાઇક રેટ 181.63નો રહ્યો હતો. આ મેચમાં લોકેશે રોહિત સાથે પહેલી વિકેટ માટે 165 રનની પાર્ટનરશિપ કરી હતી. જ્યારે પહેલી ટી-20 મેચમાં પણ રાહુલે કમાલની બેટિંગ કરી 48 બોલ્સમાં 61 રન ફટકાર્યા હતા અને તેની આ ઇનિંગની મદદથી ભારતે પહેલી મેચ જીતી લીધી હતી.